Nafarroako Parlamentuko Mahaiak, 2018ko apirilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, N-232 errepidearen Errioxako tartean ibilgailu astunak ibiltzea debekatu izanak eragindako egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

Garapen Ekonomikorako Departamentuari eskatzen diogu honako galdera hauei erantzun diezaien, N-232 errepidearen Errioxako tartean ibilgailu astunak ibiltzea debekatu izanak eragindako egoera dela eta.

– Lortu al da Sustapen Ministerioarekiko eta Audenasarekiko behin betiko akordiorik A-68an eta AP-15ean lotune berri bat jartzeko?

– Zertan datza akordioa?

– Zer epe ezartzen ditu akordioak abian jartzeko?

– Zer aurrekontu behar izanen da?

– Zein dira 121-C errepide nazionaleko edukiera-datuak?

– Zein dira NA-134 errepide nazionalean egindako edukiera-neurketak?

– Sustapen Ministerioarekiko eta Audenasarekiko akordiorik lortu al da AP-68ko Tuterako lotunearen sarreran eta irteeran konponbide bat emateko bertatik igarotzen diren kamioei, halako moduan non ez duten Tuterako lotunetik irten eta berriro sartu behar bi gobernuek ezarritako bidesari-beherapena baliatu ahal izateko?

– Nafarroako Gobernuak ba al du inolako neurririk hartzeko asmorik, AP-68a ez hartzearren Nafarroako beste errepide batzuetatik ibiltzen ari diren kamioien joan-etorrien ondorenak arintzeko?

Corellan, 2018ko apirilaren 5ean

Foru parlamentaria: Alberto Catalán Higueras